
REFERAT

privind aprobarea Studiului de Fezabilitate pentru obiectivul de investiţie
,,Pasaj inferior Solventul”
Direcţia Tehnică prin Biroul Drumuri şi Poduri are cuprins în programul de investiţii pe anul 2013 obiectivul de investiţii ,,Pasaj inferior Solventul”.
Obiectivul de investiţie ,,Pasaj inferior Solventul”este amplasat în zona de nord a municipiului Timişoara, şi va asigura legătura între Calea Bogdăneştilor şi strada Gării, pe sub un pachet de 10 linii de cale ferată.
Calea Bogdăneştilor, pe zona studiată, este o stradă de categoria a III a, alcătuită din două benzi de circulaţie, câte una pe sens având lăţimea totală de 6,00 m.

Partea carosabilă este mărginită de zona verde cu lăţime variabilă de la 2,0 m la 15,0 m, urmate de un trotuar cu o lăţime de cca. 2,0 m.


Transportul public este asigurat cu ajutorul tramvaielor, care circulă pe o cale de rulare simplă amplasată lângă trotuar, aceasta fiind separată de partea carosabilă de un spaţiu verde cu lăţime variabilă. Deoarece amplasamentul studiat reprezintă capătul Căii Bogdăneştilor este realizată o buclă de întoarcere a tramvaielor.


La fel ca şi la calea Bogdăneştilor, pe strada Gării în amplasamentul studiat fiind capăt de linie, există un rond de întoarcere, de această dată pentru linia de troleibuz. 

Spre deosebire de Calea Bogdăneştilor, str. Gării este o stradă de categoria a –II-a având 4 benzi de circulaţie, câte două pe sens , cu lăţimea totală de 12m


Această subtraversare este imperios necesară întrucât legătura între cartierul Ronaţ, respectiv Blaşcovici cu cartierul Iosefin este actualmente posibilă doar pe sub Pasajul Jiul.
Având în vedere cele menţionate, este necesară şi oportună, realizarea  pasajul inferior propus, acest fapt conducând la îmbunătăţirea accesului rutier şi pietonal în zonă.

Sursa de finanţare: Bugetul local capitolul Cap 84.02.03.01. Drumuri şi poduri, Cap. C Studii şi proiecte.
Primăria Municipiului Timişoara a recepţionat Studiul de Fezabilitate pentru ,,Pasaj inferior Solventul”, realizat de SC POD PROIECT SRL conform contractului de prestări servicii nr.8/22.01.2013.
În vederea realizării investiţiei este necesară aprobarea Studiului de Fezabilitate.

Valoarea totală a investiţiei ,,Pasaj inferior Solventul” este estimată, conform devizului general al investiţiei, la 124.276,165 mii lei (TVA inclus)  respectiv 27.850,248 mii euro din care C+M = 107.846,526 mii lei respectiv 24.168,372 mii euro (1 euro =4,4623 lei la data de 10.10.2013).
Durata de realizare pentru execuţia lucrărilor proiectate este estimată la 24 luni.
Având în vedere faptul că finanţarea studiului de fezabilitate ,,Pasaj inferior Solventul” se face din Bugetul local, propunem aprobarea studiului de fezabilitate şi realizarea investiţiei menţionată anterior.

